पाएं अपने शहर की ताज़ा ख़बरें और फ्री ई-पेपरडाउनलोड करें
गोहाना-सोनीपत रोड पर बड़ौता गांव के नजदीक अनियंत्रित होकर ट्रैक्टर पलट गया। ट्रैक्टर पलटने से साइड की सीट पर बैठे जौली निवासी मोहित (17) की मौत हो गई। जबकि ट्रैक्टर चालक फरमाणा निवासी सोनू बाल-बाल बच गया।
ट्रैक्टर चालक सोनू ने बताया कि गांव जौली में मोहित उसका रिश्तेदार था। वह ट्रैक्टर-ट्राली में फसल लेकर अनाज मंडी जा रहा था। साइड की सीट पर मोहित बैठा था। सोनू का कहना है कि जब वे बड़ौता गांव के नजदीक पहुंचे तो पीछे से एक कैंटर तेज रफ्तार में आया।
चालक ने ट्रैक्टर को ओवरटेक करते समय कैंटर को उनकी तरफ मोड़ दिया। सोनू ने बचाव के लिए ब्रेक लगाए तो ट्रैक्टर अनियंत्रित होकर सड़क पर पलट गया। सोनू सड़क के किनारे जा गिरा और मोहित ट्रैक्टर के नीचे दब गया। राहगीरों की मदद से मोहित को ट्रैक्टर के नीचे से निकाला। ट्रैक्टर के नीचे दबने से मोहित की मौत हो चुकी थी।
राहगीरों ने सोनू को उपचार के लिए सिविल अस्पताल में पहुंचाया। अस्पताल गोहाना लेकर पहुंचा। हादसे के बाद चालक कैंटर लेकर मौके से फरार हो गया। सोनू की शिकायत पर पुलिस ने अज्ञात कैंटर चालक के खिलाफ मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva bho_Deva hin_Deva hin_Deva hin_Deva zho_Hant eng_Latn